IV  TRISTIDIGEZ HA GED VAD  Dan Aotrou de LESTOURBEILLON, Kannad ar Morbihan,  Rener Kevredigez Broaduz Vreiz, kinniget gand doujañs.  Euz a bep korn a Vreiz-Izel  E sav, douget gand an avel  Keleier doaniuz, forz klemmou,  A wask siwaz ! or halonou,  Eur brezel kaled ha diaouleg  Zo greet dor yez, ar brezoneg ;  Mall eo ganto he diframma  Digand bugale ar vro-mañ.  An diaoul e-unan, a-dra-zur,  A hwez an tan en dud distur,  O has dre bevar horn ar vro  Da leda anken ar maro.  Kement tra vad : Bro, Feiz ha Yez,  A zo breset mar deo truez !  Karantez ebed mui enno,  Leun int a gasoni hwero.  O va Doue, peleh emaoh ?  Diskouezit ho kalloud pelloh…  Re hir amzer an dud fallagr  A wallgasas or madou sakr.  Doue ne zilez ket or bro,  Beuzet, siwaz ! en he daeroDibabet o-deus tud kaloneg  Da zifenn mad ar brezoneg.  Mil bennoz deoh, O ! va Aotrou,  Evid hoh oll vadelezou  E-keñver or bro Breiz-Izel  A zo bet deoh atao14 fidel. 